Aafrika korpus

**Aafrika korpus** või **Saksa Aafrika korpus** (saksa keeles: Deutsches Afrikakorps, DAK) oli teises maailmasõjas Põhja-Aafrika kampaania ajal Saksamaa ekspeditsioonivägi. Algul saadeti see Aafrikasse Itaalia kolooniate abiväena, tegutsedes Aafrikas eri nimetusega alates märtsist 1941 kuni selle alistumiseni 1943. aasta mais. Üksuse kõige tuntum ülem oli kindralfeldmarssal Erwin Rommel.
## Formeerimine

11. jaanuaril 1941 moodustatud Aafrika korpuse ülemaks määrati 11. veebruaril üks Hitleri lemmikkindraleid Erwin Rommel. Algselt pidi Hans von Funck sellesse ametisse saama, kuid Hitler ei sallinud von Funcki, kuna ta oli Werner von Fritschi isiklik personaliülem, kui von Fritsch 1938. aastal sunniti tagasi astuma.

Saksa relvajõudude ülemjuhatus (Oberkommando der Wehrmacht, OKW) otsustas saata Liibüasse Itaalia armee toetamiseks "tõkkeväe". Saksa tõkkevägi, mille ülem oli Rommel, koosnes kõigepealt väest, mis koosnes ainult 5. tankirügemendist, mis pandi kokku 3. tankidiviisi teisest rügemendist. Need üksused organiseeriti 5. kergediviisiks, kui nad saabusid Aafrikasse 10. veebruarist kuni 12. märtsini 1941. Aprilli lõpus ja mais liitusid 5. kergediviisiga üksused 15. tankidiviisist Itaaliast. Sel ajal koosnes Aafrika korpus kahest diviisist ja oli allutatud Itaallaste juhtimisele.

15. augustil 1941 nimetati 5. kergediviis ümber 21. tankidiviisiks, mille kõrgem vorm oli endiselt Aafrika korpus. 1941. aasta suvel suurendas OKW Aafrikas kohalolekut ja lõi uue peakorteri nimega Panzer Group Africa. 15. augustil aktiviseeriti tankigrupp Rommeli juhtimisel ja Aafrika korpuse ülema koht läks Ludwig Crüwellile. Tankigrupp koosnes Aafrika korpusest, mõnedest lisa Saksa üksustest ning veel kahest Itaalia korpusest. Tankigrupp nimetati omakorda ümber Tankiarmeeks Africa 30. jaanuaril 1942.

Pärast sakslaste kaotust teises El-Alameini lahingus ja liitlasvägede maabumine Marokos ja Alžeerias toimunud operatsiooni Torch käigus suurendas OKW taas kohalolekut Aafrikas, tuues esimesena 19. novembril 1942 Tuneesiasse XC armeekorpuse Nehringi juhtimise ning täiendav 5. Tankiarmee 8. detsembril kolonel-kindral Hans-Jürgen von Arnimi juhtimisel.

23. veebruaril 1943, algne Tankiarmee Aafrika, mis oli nüüdseks ümber nimetatud Saksa-Itaalia tankiarmeeks, nimetati nüüd ümber Itaalia 1. armeeks ja allutati Itaalia kindrali Giovanni Messe juhtimisele. Samal ajal pandi Rommel juhtima uut armeegruppi Aafrika, mis loodi nii Itaalia 1. armee kui ka 5. tankiarmee juhtimiseks. Aafrika korpuse ja 1. Itaalia armee jäänused taganesid Tuneesiasse. Armeegruppi juhtimine anti Arnimile üle märtsis. 13. mail Aafrika korpus alistus koos kõigi teiste teljeriikide vägedega Põhja-Aafrikas.

Enamik vangi langenud Aafrika korpuse sõduritest viidi Ameerika Ühendriikidesse ning neid hoiti Camp Shelbys Mississippis ja teistes sõjavangilaagrites kuni sõja lõpuni.

## Koosseis ja terminoloogia
Kui Rommel oli edutatud äsja moodustatud tankiarmee Afrika ülemaks, oli tema käsutuses mitu Itaalia üksust, sealhulgas neli jalaväediviisi. Kaks Itaalia soomusdiviisi, Ariete ja Trieste, jäid esialgu Itaalia kontrolli alla kui Itaalia XX motoriseeritud korpus, mida juhtis kindral Gastone Gambara.

Aafrika korpus formeeriti ja nimetati ümber 1941. aasta augustis. "Afrikakorps" oli väe ametlik nimi vähem kui kuus kuud, kuid ohvitserid ja mehed kasutasid seda aja jooksul edasi. Aafrika korpus oli tankiarmee Aafrika peamine Saksa üksus, mis hiljem nimetati ümber Deutsch-Italienische Panzerarmeeks ja lõpuks Heeresgruppe Afrikaks (armeegrupp Africa) kõrbe kampaania 27 kuu jooksul.


Fail:1943 Handbook On German Military Forces Page 068 TM-E 30-451 Army (Wehrmacht ) tropical uniforms officers and enlisted men - no known copyright.jpg|Wehrmachti troopikamunderraamatus "Handbook On German Military Forces" (TM-E 30-451, United States War Department, 1943)
Fail:Bundesarchiv Bild 101I-784-0223-05, Nordafrika, deutsche Offiziere.2.jpg|Kolm Saksa ohvitseri tanki otsas
Fail:Bundesarchiv Bild 101I-785-0285-14A, Nordafrika, Soldat mit Sandschutz.2.jpg|Saksa sõdur kannab kaitseks liivatormi eest kaitseprille
Fail:Bundesarchiv Bild 101I-785-0287-08, Rommel with his aides.jpg|Erwin Rommel Põhja-Aafrikas
Fail:Bundesarchiv Bild 101I-787-0502-34A, Generaloberst von Arnim und General von Vaerst.jpg|Hans-Jürgen von Arnim, viimane Aafrika korpuse ülem (siis ümber nimetatud armeegrupiks Aafrika) Tuneesias
Fail:Bundesarchiv Bild 101I-782-0016-34A, Nordafrika, Halbkettenfahrzeug mit Pak.jpg|Panzerjägeri üksus vedamas 3,7 cm Pak 36 tankitõrjekahurit.
Fail:Bundesarchiv Bild 101I-783-0110-12, Nordafrika, Panzer II, Kraftfahrzeuge.jpg|Aafrika korpuse Panzer II.
Fail:Bundesarchiv Bild 101I-783-0150-20, Nordafrika, Offiziere bei Besprechung, Panzer.jpg|Panzer III meeskond süüa tegemas
Fail:Bundesarchiv Bild 101I-554-0872-35, Tunesien, Panzer VI (Tiger I).jpg|Tiger I lisajõuna Aafrika korpusele Tuneesias 


## Üksuste uuesti formeerimine
Teatud diviisid formeeriti Euroopas uuesti pärast lahingute lõppemist Tuneesias
* 15. tankidiviis (15. Panzergrenadier Divisiisina Sitsiilias, Itaalias ja Läänerindel)
* 21. tankidiviis (Prantsusmaal)
* Hermann Göringu *tankidiviis* (Sitsiilias ja Itaalias)
* 90. kergediviis (90. Panzergrenadier diviisina Itaalias)

## Kirjandus
* 
* Cooper, Matthew (1990). *The German Army 1933–1945*. Scarborough House. Chelsea, MI, USA.
* 
* 
* 
* 
* 
* 
*